ai4bharat/Pralekha huggingface dataset:
सांस्कृतिक मंत्रालय
स्वातंत्र्याच्या अमृत महोत्सवानिमित्त स्थापन राष्ट्रीय समितीच्या दुसऱ्या बैठकीत पंतप्रधानांचे मार्गदर्शन
कोविडनंतरच्या नव्या जगात भारताने जगाचे नेतृत्व म्हणून उदयास यावे: पंतप्रधान
स्वातंत्र्याचा अमृतमहोत्सव युवकांमध्ये कर्तव्य भावना वृद्धिंगत करेल: पंतप्रधान
आपण कुठल्याही परिस्थितीत आपल्या स्वातंत्र्य सैनिकांचा आणि स्वातंत्र्य चळवळीच्या अनाम नायकांना आदरांजली वाहिलीच पाहिजे: पंतप्रधान
नवी दिल्ली, 22 डिसेंबर 2021
पंतप्रधान नरेंद्र मोदी यांनी स्वातंत्र्याच्या अमृतमहोत्सवानिमित्त स्थापन केलेल्या समितीच्या दुसऱ्या बैठकीला नवी दिल्ली येथे आज संबोधित केले. लोकसभा अध्यक्ष, विविध राज्याचे राज्यपाल, केंद्रीय मंत्री, मुख्यमंत्री, राजकीय नेते, अधिकारी, माध्यमांचे प्रतिनिधी, धार्मिक नेते, कलाकार आणि चित्रपट क्षेत्रातील व्यक्ती आणि समाजाच्या विविध क्षेत्रातील प्रमुख व्यक्ती तसेच समितीचे विविध सदस्य बैठकीला उपस्थित होते. सांस्कृतिक विभागाचे सचिव गोविंद मोहन यांनी स्वातंत्र्याच्या अमृत महोत्सवाअंतर्गत घेतल्या जाणाऱ्या विविध कार्यक्रमांबद्दल सादरीकरण केले.
या राष्ट्रीय समितीची पहिली बैठक 8 मार्च 2021 रोजी, आयोजित करण्यात आली. त्यानंतर 12 मार्च 2021 रोजी पंतप्रधानांनी स्वातंत्र्याचा अमृत महोत्सव कार्यक्रमाची सुरुवात केली.
या बैठकीत राष्ट्रीय समितीच्या ज्या सदस्यांनी सल्ले आणि सूचना दिल्या त्यात माजी पंतप्रधान एच डी देवेगौडा, गुजरातचे राज्यपाल आचार्य देवव्रत, केरळचे राज्यपाल आरिफ मोहम्मद खान, उत्तरप्रदेशचे मुख्यमंत्री योगी आदित्यनाथ, राजस्थानचे मुख्यमंत्री अशोक गेहलोत, आंध्रप्रदेशचे मुख्यमंत्री वाय. एस. जगन मोहन रेड्डी, भाजपा अध्यक्ष जे.पी.नड्डा, राष्ट्रवादी काँगेसचे अध्यक्ष शरद पवार, भारतरत्न लता मंगेशकर, रजनीकांत, रामोजी राव, उद्योजक ए. एम. नाईक, स्वामी परमानंद सरस्वती आणि इतर यांचा समावेश आहे.
यावेळी बोलतांना पंतप्रधान म्हणाले की आपण अशावेळी स्वातंत्र्याचा अमृत महोत्सव साजरा करत आहोत जेव्हा संपूर्ण जग कोविडच्या संकटातून जात आहे आणि आपली स्थितीही काही वेगळी नाही. या संकटाने आपल्याला अनेक नवे धडे शिकवले आहेत. आता अस्तित्वात असलेल्या अनेक व्यवस्था कोविडमुळे कालबाह्य झाल्या असून कोविडोत्तर काळात संपूर्ण जगाची एक संपूर्ण नवी व्यवस्था उदयास येणार आहे. त्यामुळेच, आपण आज जेव्हा स्वातंत्र्याचा अमृत महोत्सव साजरा करत आहोत, त्यावेळी आपण या नव्या जगाचे नेतृत्व भारताकडे राहील यासाठी प्रयत्न करायला हवेत, असं सांगत, कोविडनंतरच्या नव्या जगात भारताने जगाचे नेतृत्व म्हणून उदयास यावे असे पंतप्रधान म्हणाले.
आजच्या नव्या पिढीत काहीतरी करुन दाखवण्याची जिद्द आहे, उत्साह आहे, त्यांना नवे भविष्य घडवायचे आहे. मात्र, आपण हे ही लक्षात ठेवले पाहिजे की भविष्याचा जन्म नेहमी भूतकाळाच्या कुशीतून होतो. त्यामुळेच, आपण आपल्या पूर्वजांचा आणि देशासाठी त्यांनी केलेल्या त्यागाचा कधीही विसर पडू देता कामा नये, असे पंतप्रधान म्हणाले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
संरक्षण मंत्रालय
नौदल प्रमुख ॲडमिरल आर हरी कुमार यांची अमेरिकेला भेट
नौदल प्रमुख  ॲडमिरल आर हरी कुमार यांनी 19 ते 22 सप्टेंबर 2023 दरम्यान अमेरिकेत २५ व्या आंतरराष्ट्रीय सागर शक्ति परिषदेत  सहभाग घेतला.
अमेरिकेच्या नौदलाकडून न्यूपोर्टच्या ऱ्होड आयलँड इथे नौदल युद्ध महाविद्यालयात आंतरराष्ट्रीय सागर शक्ती परिषदेचे आयोजन केले जात असून परदेशी आर्थिक सहकार्याच्या माध्यमातून इंडो-पॅसिफिक सागरी सहकार्य वृद्धिंगत होण्याच्या उद्देशाने सामायिक दृष्टिकोन व्यापक करण्याची संधी याद्वारे मिळते.
आंतरराष्ट्रीय सागर परिषदेच्या पार्श्वभूमीवर नौदल प्रमुखांनी विविध देशांच्या आपल्या समकक्ष नौदल प्रमुखांशी द्विपक्षीय संवाद साधला. यात अमेरिका, ऑस्ट्रेलिया, इजिप्त, फिजी, इस्राएल, इटली, जपान, केनिया, पेरू, सौदी अरेबिया, सिंगापूर आणि इंग्लंड या देशांचा समावेश होता.
या भेटीदरम्यान मुक्त खुल्या आणि समावेशक इंडो-पॅसिफिक आणि आंतरराष्ट्रीय नियमांवर आधारित आज्ञावली निभावण्याबाबत भारतीय नौदलाची खंबीर भूमिका या भेटीत झालेल्या व्यापक चर्चांच्या माध्यमातून साकार झाली.
या भेटीदरम्यान मलाबार, RIMPAC, सी ड्रॅगन आणि टायगर ट्रायम्फ यांसारख्या द्विपक्षीय आणि बहुपक्षीय सरावांमध्ये भारतीय नौदल आणि अमेरिकन नौदलाच्या व्यापक कार्यान्वयन होण्याच्या दृष्टीकोनातून विस्तृत चर्चा करण्यात आली. यात दोन्ही नौदलांदरम्यान विविध क्षेत्रांतील आंतरकार्यक्षमता संस्थागत पातळीवर करण्याबाबत नियमित विषयातील तज्ज्ञांची देवाणघेवाणही होते.
आंतरराष्ट्रीय सागर शक्ति परिषदेमध्ये नौदल प्रमुखांनी मानव संसाधन व्यवस्थापनातील आव्हाने, विशिष्ट संदर्भानुसार प्रशिक्षित कर्मचार्यांची भरती आणि ती टिकवून ठेवण्याच्या तसेच अग्निपथ योजनेद्वारे महिलांचे सक्षमीकरण आणि भारतीय नौदलाला लिंगभेदमुक्त पद्धतीने चालविण्याच्या उद्देशाने भारताच्या योजनांबाबत विस्तृत भाष्य केले.
नौदल प्रमुखांच्या अमेरिका भेटीने द्विपक्षीय सहकार्य अधिक दृढ करण्यासाठी तसेच इंडो-पॅसिफिकमधील विविध भागीदारांसोबत नातेसंबंध दृढ करण्याच्या उद्देशाने सर्वोच्च स्तरावरील आंतरनौदलाच्या सहभागासाठी महत्त्वपूर्ण संधी उपलब्ध करून दिली.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 14 सप्टेंबर 2022
|
|
- 215.67 cr Total Vaccine doses  have been administered so far under Nationwide Vaccination Drive
- 19,25,881 doses administered in last 24 hours
- India's Active caseload currently stands at 45,749
- Active cases stand at 0.1%
- Recovery Rate currently at 98.71%
- 5,675 recoveries in the last 24 hours increases Total Recoveries to 4,39,36,092
- 5,108 new cases recorded in the last 24 hours
- Daily positivity rate 
- Weekly Positivity Rate 
- 89.02 cr Total Tests conducted so far; 3,55,231 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 215 कोटी 67 लाखांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4 कोटी 06 लाखांहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022पासून सुरु करण्यात आले आहे.
भारतातील कोविड सक्रीय रुग्णसंख्या सध्या 45,749 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.1% आहे.
त्यामुळे, भारतातील रोगमुक्ती दर आता 98.71% झाला आहे. गेल्या 24 तासांत 5,675 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारापासून पूर्णपणे रोगमुक्त झालेल्यांची संख्या आता 4,39,36,092.झाली आहे.
गेल्या 24 तासांत, देशात नव्या 5,108 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,55,231 चाचण्या करण्यात आल्या. देशात आतापर्यंत एकंदर 89 कोटी 02 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1.70% आहे आणि दैनंदिन पॉझिटीव्हिटी दर 1.44%.इतका नोंदला गेला आहे.
इतर अपडेट्स :-
S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
जलसंपदा, नदी विकास आणि गंगा पुनरुत्थान मंत्रालय
लखवार बहुपयोगी प्रकल्पाच्या उभारणीसाठी केंद्रीय मंत्री नितीन गडकरी आणि विभिन्न राज्यांचे मुख्यमंत्री यांच्यात सामंजस्य करार
(नवी दिल्ली, 28 ऑगस्ट 2018
केंद्रीय जलसंपदा, नदी विकास आणि गंगा पुनरुज्जीवन मंत्री नितीन गडकरी यांनी उत्तर प्रदेशचे मुख्यमंत्री योगी आदित्यनाथ, राजस्थानच्या मुख्यमंत्री वसुंधरा राजे, उत्तराखंडचे मुख्यमंत्री त्रिवेंद्रसिंग रावत, हरयाणाचे मुख्यमंत्री मनोहरलाल खट्टर, दिल्लीचे मुख्यमंत्री अरविंद केजरीवाल आणि हिमाचल प्रदेशचे मुख्यमंत्री जयराम ठाकूर या सर्वांशी आज लखवार बहुपयोगी प्रकल्पासाठीचा सामंजस्य करार केला. केंद्र सरकार आणि या सर्व राज्यांच्या सहकार्याने डेहराडूनजवळ यमुना नदीवर लखवार बहुपयोगी प्रकल्प उभारला जाणार आहे. या प्रकल्पासाठी 3,966.51 कोटी रुपयांचा खर्च अपेक्षित आहे. या प्रकल्पामुळे या सर्व राज्यात पाण्याचा प्रश्न बऱ्याच अंशी सुटेल, असे गडकरी यावेळी म्हणाले.
या प्रकल्पाअंतर्गत यमुना नदीवर लोहारी गावात 204 मीटर उंचीचे धरण बांधले जाणार आहे. या धरणामुळे आसपासच्या भागात 33,780 हेक्टर जमिनीवर शेतीसाठी जलसिंचनाची सोय होणार आहे. तर 78.83 द.ल.घ.मीटर पाणी या सहा राज्यांमध्ये पिण्यासाठी, घरगुती वापरासाठी आणि औद्योगिक वापरासाठी केला जाईल. या प्रकल्पातून 300 मेगावॅट ऊर्जा निर्मिती करण्याचे लक्ष्य आहे. उत्तराखंड जलविद्युत निगम हा ऊर्जा प्रकल्प राबवणार आहे. केंद्र सरकार आणि सहा राज्ये मिळून या प्रकल्पाचा खर्च करतील.
या प्रकल्पाला 1976 साली पहिली मंजुरी देण्यात आली होती. मात्र, अनेक कारणांनी प्रकल्पाचे काम सुरू होऊ शकले नाही.
N.Sapre/R.Aghor/P.Kor
पर्यटन मंत्रालय
भारत आणि ऑस्ट्रेलिया यांनी पर्यटन क्षेत्रातील सहकार्याबाबत सामंजस्य करारावर स्वाक्षरी केली
महामारीनंतर दोन्ही देशांमधील पर्यटनाला चालना देण्यासाठी सामंजस्य करार
नवी दिल्ली, 11 फेब्रुवारी 2022
भारत आणि ऑस्ट्रेलिया यांनी 11 फेब्रुवारी 2022 रोजी नवी दिल्ली येथे पर्यटन क्षेत्रातील सहकार्याबाबत सामंजस्य करारावर स्वाक्षरी केली आहे. भारत सरकारच्या पर्यटन मंत्रालयाच्या वतीने या सामंजस्य करारावर, वाणीज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योगमंत्री पियुष गोयल यांनी स्वाक्षरी केली आणि ऑस्ट्रेलिया सरकारच्या वतीने खासदार, व्यापार, पर्यटन आणि गुंतवणूक मंत्री डॅन तेहान यांनी स्वाक्षरी केली.
पर्यटन क्षेत्रातील सामंजस्य करारामुळे सहकार्य वाढेल आणि पर्यटन क्षेत्रातील द्वीपक्षीय संबंधांच्या विस्तारास प्रोत्साहन मिळेल. या सामंजस्य करारामुळे पर्यटनाशी संबंधित माहिती आणि डेटाची देवाणघेवाण, पर्यटन हितधारक, विशेषत: हॉटेल्स आणि सहल आयोजक यांच्यातील सहकार्य, पर्यटन आणि आदरातिथ्य क्षेत्रातील प्रशिक्षण आणि शिक्षण प्रदाता यांच्यातील सहकार्य आणि देवाणघेवाण, पर्यटन आणि आदरातिथ्य क्षेत्रातील गुंतवणूक, सहल आयोजक आणि घाऊक विक्रेते यांच्या भेटी, प्रसारमाध्यमे आणि मत व्यक्त करणारे, उच्च दर्जाचा, सुरक्षित, नैतिक आणि शाश्वत पर्यटन विकास, प्रमुख सांस्कृतिक, कलात्मक आणि क्रीडा स्पर्धांमध्ये स्वारस्य, एकमेकांच्या देशातील लागू कायदे, नियम आणि सूचना यांवर प्रवासी शिक्षणाच्या संधी आणि बहुपक्षीय व्यासपीठावर वाढवलेला पर्यटन सहभाग यात मदत होईल.
ऑस्ट्रेलिया हे भारतासाठी सर्वात महत्त्वाचे पर्यटनसंधी निर्माण करणार्या बाजारपेठांपैकी एक आहे . ऑस्ट्रेलियासोबत सामंजस्य करारावर स्वाक्षरी केल्याने या महत्त्वाच्या स्रोत बाजारपेठेतून पर्यटकांचे आगमन वाढण्यास मदत होईल.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
पंतप्रधान कार्यालय
कोलकाता इथल्या आगीत झालेल्या जीवितहानीबद्दल पंतप्रधानांकडून शोक व्यक्त
कोलकाता इथे लागलेल्या आगीमध्ये झालेल्या जीवित हानीबद्दल पंतप्रधान नरेंद्र मोदी यांनी दुःख व्यक्त केले आहे.
कोलकाता इथल्या आग दुर्घटनेत झालेल्या जीवितहानीमुळे दुःख झाल्याचे पंतप्रधानांनी ट्वीटरवर म्हटले आहे. मृतांच्या कुटुंबियांच्या दुःखात आपण सहभागी आहोत.जखमींच्या प्रकृतीत लवकर सुधारणा होवो असेही त्यांनी म्हटले आहे.
अर्थ मंत्रालय
भारत आणि लक्झेंबर्ग दरम्यान द्विपक्षीय करारावर स्वाक्षऱ्या करण्यासंबंधीच्या सेबीच्या प्रस्तावाला केंद्रीय मंत्रिमंडळाची मंजुरी
नवी दिल्ली, 9 डिसेंबर 2020
सेबी अर्थात भारतीय प्रतिभूती आणि विनिमय मंडळ आणि लक्झेंबर्गची सीएसएसएफ ही आर्थिक संस्था यांच्यादरम्यान होणाऱ्या द्विपक्षीय करारावर स्वाक्षऱ्या करण्याच्या सेबीच्या प्रस्तावाला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंजुरी देण्यात आली.
उद्दीष्टे:
या करारामुळे प्रतिभूती नियमनाच्या क्षेत्रात दोन्ही देशांदरम्यान सहकार्य मजबूत करणे आणि तंत्रज्ञानविषयक माहिती आदानप्रदान करण्यासाठी पर्यवेक्षी कार्याला मदत करून प्रभावीपणे कार्य करण्यासाठी योगदान देणे आणि भारत तसेच लक्झेंबर्गमधील प्रतिभूती बाजारावर नियंत्रण ठेवणाऱ्या कायदे आणि नियमांची परिणामकारक अंमलबजावणी करणे ही या कराराची उद्दिष्टे आहेत.
महत्त्वाचे परिणाम :
सेबीप्रमाणेच सीएसएसएफ ही संस्था आंतरराष्ट्रीय प्रतिभूती महामंडळाच्या बहुपक्षीय करारातील सह-स्वाक्षरीकर्ता आहे. मात्र, त्या करारात, तंत्रज्ञानविषयक मदतीच्या तरतुदीला जागा नव्हती. प्रस्तावित द्विपक्षीय सामंजस्य करार, सुरक्षिततेच्या कायद्यांची प्रभावी अंमलबजावणी करण्यासाठी माहिती देवाण-घेवाण आराखडा मजबूत करण्याच्या दिशेने योगदान देण्याबरोबरच तांत्रिक सहाय्य कार्यक्रम स्थापित करण्यात मदत करेल. हा तंत्रज्ञानविषयक मदत कार्यक्रम संबंधित अधिकाऱ्यांना भांडवली बाजार, क्षमता बांधणीसाठीचे उपक्रम आणि कर्मचारी वर्गाच्या प्रशिक्षण कार्यक्रम यांच्याशी संबंधित विषयांवर सल्ला घेण्यासाठी उपयुक्त ठरेल.
पार्श्वभूमी:
सेबी ही संस्था गुंतवणूकदारांच्या हितांचे संरक्षण करणे आणि भारतात प्रतिभूती बाजाराला प्रोत्साहन देऊन त्यावर योग्य नियंत्रण ठेवण्यासाठी स्थापन झाली आहे. प्रतिभूती बाजारातील व्यवहारांचे नोंदणीकरण, पर्यवेक्षण करून प्रतिभूतींच्या खोट्या किंवा चुकीच्या, बेकायदेशीर व्यवहारांना प्रतिबंध करणे आणि त्याविषयी देश किंवा परदेशातील संबंधित अधिकारी व्यक्ती किंवा संस्थेला सूचित करण्याचे काम सेबी करते.
सीएसएसएफ ही लक्झेंबर्गमधील कायदेविषयक सरकारी संस्था आहे. विमा क्षेत्र वगळता लक्झेंबर्गच्या संपूर्ण इतर आर्थिक केंद्राचे विवेकी पर्यवेक्षण करणारे हे सक्षम प्राधिकरण आहे. सीएसएसएफ ही संस्था लक्झेंबर्गमधील प्रतिभूती बाजाराचे नियमन आणि पर्यवेक्षण करण्यासाठी कायदेशीररीत्या जबाबदार देखील आहे.S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 130 कोटी 39 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 80 लाखांहून अधिक मात्रा देण्यात आल्या
देशातील रोगमुक्ती दर सध्या 98.36% असून हा मार्च 2020 पासूनचा उच्चांकी दर आहे
गेल्या 24 तासांत देशात 9,419 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 94,742
साप्ताहिक पॉझिटीव्हिटी दर  गेले 25 दिवस हा दर 1% हून कमी आहे
नवी दिल्ली 09 डिसेंबर 2021
गेल्या 24 तासांच्या कालावधीत, कोविड प्रतिबंधक लसीच्या 80,86,910 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 130 कोटी 39 लाखांचा  टप्पा ओलांडला आहे. देशभरात 1,35,89,181 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,85,160
|
|
2nd Dose
|
|
95,71,919
|
|
FLWs
|
|
1st Dose
|
|
1,83,82,231
|
|
2nd Dose
|
|
1,66,40,653
|
|
Age Group 18-44 years
|
|
1st Dose
|
|
47,27,96,104
|
|
2nd Dose
|
|
25,66,38,645
|
|
Age Group 45-59 years
|
|
1st Dose
|
|
18,81,92,929
|
|
2nd Dose
|
|
12,96,48,490
|
|
Over 60 years
|
|
1st Dose
|
|
11,77,32,931
|
|
2nd Dose
|
|
8,39,43,224
|
|
Total
|
|
1,30,39,32,286
गेल्या 24 तासांत 8,251 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,40,97,388 झाली आहे.
परिणामी, भारतातील रोगमुक्ती दर 98.36% झाला असून हा मार्च 2020 पासूनचा उच्चांकी दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या 15,000 हून कमी असण्याचा कल आता गेले सलग 42 दिवस कायम आहे.
गेल्या 24 तासांत, 9,419 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 94,742 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.27% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 12,89,983 चाचण्या करण्यात आल्या. देशात आतापर्यंत एकंदर 65 कोटी 19 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.74% असून गेले 25 दिवस हा दर 1%हून कमी राहिला आहे. दैनंदिन पॉझिटीव्हिटी दर आज 0.73% इतका आहे. दैनंदिन पॉझिटीव्हिटी दर गेले सलग 66 दिवस 2% हून कमी आणि गेले सलग 101 दिवस 3% हून कमी राहिला आहे.
मंत्रिमंडळ
इन्स्टिट्यूट ऑफ चार्टर्ड अकाउंटंट्स ऑफ इंडिया आणि द चार्टर्ड अकाउंटंट्स ऑफ मालदीव् यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत इन्स्टिट्यूट ऑफ चार्टर्ड अकाउंटंट्स ऑफ इंडिया  आणि द चार्टर्ड अकाउंटंट्स ऑफ मालदीवज  यांच्यात सामंजस्य करारावर स्वाक्षऱ्या करण्यास मंजुरी देण्यात आली.
तपशील:
आयसीएआय आणि सीए मालदीवचे उद्दीष्ट लेखा ज्ञान, व्यावसायिक आणि बौद्धिक विकासाच्या प्रगतीसाठी परस्पर सहकार्य स्थापित करणे, त्यांच्या संबंधित सदस्यांचे हित संबंध वाढविणे आणि मालदीव आणि भारतातील लेखा व्यवसायाच्या विकासात सकारात्मक योगदान देणे आहे.
परिणाम :
मालदीवच्या सनदी लेखापालांना मदत करण्याबरोबरच या सामंजस्य करारामुळे आयसीएआय सदस्यांना भविष्यात मालदीवमध्ये व्यावसायिक संधी मिळण्याच्या शक्यतांना अतिरिक्त चालना मिळेल. या सामंजस्य करारामुळे अकाउंटन्सी व्यवसायातील सेवांची निर्यात प्रदान करून आयसीएआय मालदीवबरोबरची भागीदारी मजबूत करण्यास मदत करेल, आयसीएआय सदस्य देशभरातील विविध संघटनांमध्ये मध्यम ते उच्च स्तरीय पदांवर आहेत आणि एखाद्या देशाच्या संबंधित संघटनांच्या निर्ण घेण्याच्या धोरणांवर प्रभाव टाकू शकतात.
फायदे :
या सामंजस्य करारामुळे आयसीएआय सदस्यांना त्यांचे व्यावसायिक क्षितिज विस्तारण्याची संधी मिळेल आणि आयसीएआयला स्थानिक नागरिकांच्या क्षमता वाढीस मदत करण्यासाठी प्रोत्साहन मिळेल. या सामंजस्य करारामुळे भारत आणि मालदीव यांच्यातील कार्यरत संबंध मजबूत होण्यास चालना मिळेल. या करारामुळे दोन्ही बाजूंनी व्यावसायिकांची गतिशीलता वाढेल आणि जागतिक स्तरावरील व्यवसायाला नवा आयाम मिळेल.
अंमलबजावणी धोरण आणि उद्दिष्टे:
विचारांची देवाणघेवाण, व्यावसायिक लेखा प्रशिक्षण संदर्भातील माहिती, व्यावसायिक मुल्ये, तांत्रिक संशोधन, सनदी लेखापालांचा व्यावसायिक विकास, या माध्यमातून लेखा व्यवसायाच्या बाबतीत आयसीएआय आणि सीए मालदीव यांच्यातील सहकार्य मजबूत करणे हे या सामंजस्य कराराचे उद्दीष्ट आहे. एकमेकांचे संकेतस्थळ, चर्चासत्रे, परिषदा, विद्यार्थ्यांची देवाणघेवाण कार्यक्रम आणि दोन्ही संस्थांसाठी परस्पर फायदेशीर इतर संयुक्त उपक्रमांद्वारे परस्पर सहकार्याला चालना देण्याचा हेतू आहे. या सामंजस्य करारामुळे जगात या व्यवसायाला चालना देण्यासाठी भारत आणि मालदीवमधील लेखा व्यवसायाच्या विकासाविषयी अद्ययावत माहिती मिळेल. याव्यतिरिक्त, सीए मालदीव 135 देशांमध्ये 180 पेक्षा जास्त सदस्यांसह इंटरनॅशनल फेडरेशन ऑफ अकाउंटंट्स  या जागतिक व्हॉइस ऑफ अकाऊंटन्सी व्यवसायाचे सदस्य बनू इच्छित आहे. सीए मालदीवला आयएफएसीचे सदस्य बनविण्यासाठी आयसीएआय, सीए मालदीवला तांत्रिक सहकार्य करेल.
पार्श्वभूमी:
इन्स्टिट्यूट ऑफ चार्टर्ड अकाउंटंट्स ऑफ इंडिया  ही भारतातील चार्टर्ड अकाउंटंट्सच्या व्यवसायाच्या नियमनासाठी चार्टर्ड अकाउंटंट्स ॲक्ट , 1949 अंतर्गत स्थापन केलेली एक वैधानिक संस्था आहे. आयसीएआयने शिक्षण, व्यावसायिक विकास, उच्च लेखांकन, लेखापरीक्षण आणि नैतिक मानकांच्या क्षेत्रात मोठे योगदान दिले आहे, जे जागतिक स्तरावर मान्यता प्राप्त आहे.
S.Tupe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
कांद्याच्या राखीव साठ्यात यावर्षी  3 लाख मेट्रिक टना वरून 5 लाख मेट्रिक टनापर्यंत वाढ
राष्ट्रीय भारतीय सहकारी ग्राहक महासंघ  उद्यापासून  25 रुपये किलो या किरकोळ दराने कांद्याची विक्री करणार
कांद्याच्या 3.00 लाख मेट्रिक टन प्राथमिक खरेदीचे उद्दिष्ट गाठल्यानंतर, अभूतपूर्व पाऊल उचलत सरकारने यावर्षी कांद्याच्या राखीव साठ्याचे  प्रमाण 5.00 लाख मेट्रिक टन केले. या संदर्भात अतिरिक्त खरेदीचे लक्ष्य साध्य करण्यासाठी, ग्राहक व्यवहार विभागाने एनसीसीएफ आणि नाफेडला प्रत्येकी 1.00 लाख टन खरेदी करण्याचे निर्देश दिले असून त्याचबरोबर प्रमुख खरेदी केंद्रांमध्ये खरेदी केलेल्या साठ्याचा निपटारा करण्यात येणार आहे.
ज्या राज्ये आणि केंद्रशासित प्रदेशातील बाजारपेठांमध्ये कांद्याच्या किरकोळ किंमती देश पातळीवरच्या सरासरीपेक्षा जास्त आहेत किंवा मागील महिन्याच्या तुलनेत लक्षणीयरीत्या जास्त आहेत अशा बाजारपेठांवर लक्ष केंद्रित करून राखीव साठ्यामधून  कांद्याची विक्री करण्यास सुरुवात झाली आहे. आजपर्यंत, राखीव साठ्यामधून सुमारे 1,400 मेट्रिक टन कांदा लक्ष्यित बाजारपेठांमध्ये पाठवण्यात आला आहे आणि उपलब्धता वाढवण्यासाठी तो सातत्याने पाठवला जात आहे.
प्रमुख बाजारपेठेत कांदा पाठवण्याव्यतिरिक्त, बफरमधील कांदा किरकोळ ग्राहकांना देखील 25/- प्रति किलो अनुदानित दराने किरकोळ दुकाने आणि एनसीसीएफच्या फिरत्या वाहनाद्वारे उद्यापासून म्हणजेच सोमवार 21 ऑगस्ट 2023 पासून उपलब्ध करून दिला जाणार आहे.इतर संस्था आणि ई-वाणिज्य मंचाचा समावेश करून आगामी काळात कांद्याची किरकोळ विक्री योग्यरित्या वाढवली जाईल.
राखीव साठ्यासाठी कांदा खरेदी, लक्ष्यित बाजारपेठांसाठी कांदा पाठवणे आणि निर्यात शुल्क लागू करणे यांसारख्या सरकारने केलेल्या बहुआयामी उपाययोजनांमुळे, कांदा उत्पादकांना किफायतशीर भाव मिळून ग्राहकांना परवडणाऱ्या किंमतीत कांद्याची सतत उपलब्धता सुनिश्चित केल्यामुळे शेतकरी आणि ग्राहकांना फायदा होईल.
संरक्षण मंत्रालय
शांघाय सहकार्य संघटनेच्या सदस्य राष्ट्रांनी एकत्र येऊन कोणत्याही स्वरूपाच्या दहशतवादाला समूळ नष्ट केले पाहिजे: उझबेकिस्तान येथे झालेल्या संरक्षणमंत्र्यांच्या बैठकीत केंद्रीय संरक्षणमंत्र्याचे प्रतिपादन
नवी दिल्ली, 24 ऑगस्ट 2022
एससीओ अर्थात शांघाय सहकार्य संघटनेच्या सदस्य राष्ट्रांनी दहशतवादाविरुध्द एकत्रितपणे लढा द्यावा आणि कोणत्याही रूपातील दहशतवादाचा समूळ नायनाट करावा असे आवाहन केंद्रीय संरक्षणमंत्री राजनाथ सिंह यांनी केले आहे. उझबेकिस्तानमध्ये ताश्कंद येथे आज 24 ऑगस्ट 2022 रोजी शांघाय सहकार्य संघटनेतील सदस्य राष्ट्रांच्या संरक्षणमंत्र्यांची बैठक झाली त्यात ते बोलत होते. या बैठकीत उपस्थितांना संबोधित करताना संरक्षणमंत्री म्हणाले की, सीमापार दहशतवादासह कोणाही व्यक्तीने, कोणत्याही स्वरुपात, कोणत्याही कारणाने केलेला दहशतवाद हा मानवतेविरोधातील गुन्हा आहे.
“दहशतवाद हे जागतिक शांती आणि सुरक्षितता यांच्यासमोर उभ्या ठाकलेल्या अत्यंत गंभीर आव्हानांपैकी एक आव्हान आहे. सर्व प्रकारच्या दहशतवादाशी लढण्याचा आणि प्रदेशात शांतता, सुरक्षितता आणि स्थैर्य प्रस्थापित करण्याच्या निश्चयाचा भारत पुनरुच्चार करतो आहे. प्रत्येक देशाच्या संवेदनशीलतेचा मान राखत, परस्परांच्या देशातील व्यक्ती, समाज आणि देशांमध्ये सहकार्याची प्रेरणा निर्माण करण्यासाठी आम्ही एससीओ सदस्य देशांशी संयुक्त संस्थात्मक क्षमता विकसित करण्याच्या दिशेने प्रयत्नशील आहोत.
याच संदर्भात, एससीओ सदस्य देशांच्या संरक्षण मंत्र्यांसाठी पुढच्या वर्षी भारतात ‘मानवतावादी मदत आणि आपत्ती निवारण- धोक्याचे उपशमन आणि आपत्ती प्रतिरोधक पायाभूत सुविधा’ या संकल्पनेवर आधारित कार्यशाळेचे आयोजन करण्याचा प्रस्ताव देखील संरक्षणमंत्री राजनाथ सिंह यांनी, सादर केला. एससीओ सदस्य राष्ट्रांच्या संरक्षण क्षेत्रविषयक चिंतन गटांचे ‘स्वारस्याच्या मुद्द्या’ बाबतचे चर्चासत्र आयोजित करण्यात यावे अशी सूचना देखील त्यांनी यावेळी मांडली. “वर्ष 2023 मध्ये संरक्षण क्षेत्रविषयक चिंतन गटांच्या अशा पहिल्या चर्चासत्राचे आयोजन भारतात करण्याचा प्रस्ताव आम्ही मांडतो,”ते पुढे म्हणाले.
अफगाणिस्तानचे सार्वभौमत्व, स्वातंत्र्य, प्रादेशिक एकात्मता, राष्ट्रीय ऐक्य यांचा मान ठेवून अंतर्गत विषयांमध्ये दखल न देण्यावर भर देत संरक्षणमंत्री राजनाथ सिंग यांनी यावेळी, शांततामय, सुरक्षित आणि स्थिर अफगाणिस्तानला भारताचा संपूर्ण पाठींबा असल्याचे ठाम प्रतिपादन केले.
संरक्षणमंत्री पुढे म्हणाले की, दहशतवाद्यांना लपण्यासाठी सुरक्षित ठिकाणे पुरवून आणि प्रशिक्षण देऊन तसेच आर्थिक मदतीच्या माध्यमातून त्यांच्या कारवायांना पाठींबा देऊन एखाद्या देशाला धमकाविण्यासाठी किंवा त्या देशावर हल्ला करण्यासाठी अफगाण प्रदेशांचा वापर केला जाता कामा नये.
युक्रेनमधील परिस्थितीविषयी भारताला वाटत असलेली चिंता व्यक्त करत राजनाथ सिंग म्हणाले की, तेथील समस्या सोडविण्यासाठी रशिया आणि युक्रेन यांच्यातील चर्चेला भारत सरकारचा पूर्ण पाठींबा आहे.
उझबेकिस्तान, कझाकिस्तान आणि बेलारूस या देशांच्या संरक्षणमंत्र्यांशी द्विपक्षीय चर्चा झाल्यानंतर आज संरक्षणमंत्री राजनाथ सिंग यांची किर्गिझस्तानच्या संरक्षणमंत्र्यांशी चर्चा होणार आहे. रशियाचे संरक्षणमंत्री सर्जे शोईगु यांची राजनाथ सिंह यांनी आज सकाळी सदिच्छा भेट घेतली. भारतावर हल्ला करण्याची योजना आखणाऱ्या दहशतवाद्याला मॉस्को येथे अटक केल्याबद्दल शोईगु यांची प्रशंसा करत राजनाथसिंह यांनी त्यांचे आभार मानले.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146